કેલિફોર્નિયામાં વડાપ્રધાન નરેન્દ્ર મોદીએ સેપ સેન્ટરમાં ભારતીય અને અમેરિકી મૂળના લગભગ 18,000 લોકોને સંબોધીને ફરીથી ન્યૂયોર્કના મેડિસન સ્કેવરના કાર્યક્રમની યાદો તાજા કરી દીધી હતી. આ વખતે પણ અનેક લોકોને આ કાર્યક્રમની ટિકીટ ના મળવાનો વસવસો હતો. અને માટે જ કાર્યક્રમના આયોજકો બહાર મોટા મોટા ટીવી અને સ્ક્રીન લગાવ્યા હતા. અને મોદી મોદીના નારા સમગ્ર કાર્યક્રમમાં ગૂંજી ઉઠ્યા હતા. નરેન્દ્ર મોદીએ આ કાર્યક્રમ બાદ કેલિફોર્નિયાને અલવિદા કહી દીધુ હતું. પણ તેમણે પણ સોશ્યલ મીડિયા પર આ કાર્યક્રમને એક યાદગાર કાર્યક્રમ જણાવ્યો હતો.